Black Panthers

Black Panther Party (opprinnelig Black Panther Party for Self-Defense), forkortet BPP og også omtalt som Black Panthers, var en borgerrettighetsgruppe av afroamerikanere som organiserte seg politisk som et revolusjonært, sosialistisk parti. Gruppen ble startet i 1966 av Huey P. Newton (1942–89) og Bobby Seale (født 1936)<ref>[https://www.britannica.com/biography/Bobby-Seale «Bobby Seale», Britannica]</ref> i Oakland i California. 

Organisasjonen var en del av svart makt-bevegelsen som kjempet for afroamerikaneres rettigheter i USA. Black Panther Partys formål var å fremme bedre boligforhold, bedre utdannelsesmuligheter og fritt yrkesvalg for afroamerikanere.Jahr, Ida; Store norske leksikon (2005-07): «Black Panthers» i Store norske leksikon på snl.no. Hentet 16. oktober 2024 fra  Referert i  pressen fremstod bevegelsen ofte som en fanatisk gruppe rasister, trolig grunnet en forveksling med SNICK, organisasjonen til aktivisten Stokely Carmichael (1941-98) fra Bronx,«Stokely Carmichael», snccdigital.org som avviste samarbeid med hvite anti-rasister på grunnlag av hudfargen deres.Finn Gustavsen: «USA - mot diktatur eller revolusjon?» Samtiden nr 10 i 1970

Når Black Panthers i starten kalte seg Black Panthers Party for Self-Defense, skyldtes det fokus på politivold mot afroamerikanere. Bevæpnede «pantere» tok til å patruljere politiets patruljer i afroamerikanske bydeler, og resulterte i mange sammenstøt. Partiet stilte krav om lokal kontroll med politiet, ved at politifolk skulle komme fra lokalsamfunnet de tjenestegjorde i, dvs. «hvite» politifolk i «hvite» bydeler, og «svarte» politifolk i «svarte» bydeler. Ut fra lovens krav om at juryer skal bestå av tiltaltes peers («likemenn»), krevde partiet juryer med bare afroamerikanere når en afroamerikaner stod tiltalt.Finn Gustavsen: «USA - mot diktatur eller revolusjon?» Samtiden nr 10 i 1970

En spesielt vellykket reform var Free Breakfast for Children Program, der partiet skaffet afroamerikanske skolebarn frokost før skoledagen tok til: Sjokolademelk, egg, kjøtt, frokostblanding og friske appelsiner.Programmet for gratis skolefrokost, history.com]</ref>

En av lederne, Eldridge Cleaver, meldte seg som kandidat til presidentvalget i USA 1968. På denne tiden var det rundt 2 000 medlemmer i gruppen, men arrestasjoner av lederne, indre rivalisering og utvidet deltagelse av svarte i det institusjonaliserte politiske livet bidrog etter hvert til å svekke organisasjonens slagkraft. 

Bevegelsen ble motarbeidet av FBI og deres COINTELPRO-program, ofte gjennom ulovlige operasjoner. I 1969 ble Fred Hampton (1948–69), en av Black Panthers-lederne i Chicago, skutt og drept i en politiaksjon.<ref>[https://digitalchicagohistory.org/exhibits/show/fred-hampton-50th/the-assassination Drapet på Fred Hampton, digitalchicagohistory.org FBIs fokus på å undergrave Black Panthers ved å arrestere lederne, samt disses indre rivalisering - parallelt med at afroamerikanere i økende grad vant anerkjennelse det politiske liv - svekket partiets innflytelse, og i løpet av 1972 var det redusert til en lokal Oakland-organisasjon. Partiet ble oppløst i 1982.Jahr, Ida; Store norske leksikon (2005-07): «Black Panthers» i Store norske leksikon på snl.no. Hentet 16. oktober 2024 fra Black Panthers er med i noen få scener i den amerikanske underholdningsfilmen Forrest Gump mot slutten av filmen. De ses også i en liten del av filmen The Butler.

 Referanser 

 Se også 
 New Black Panther Party'', amerikansk parti stiftet 1989

 Eksterne lenker 


Kategori:Tidligere politiske partier i USA
Kategori:Politiske partier etablert i 1966
Kategori:Politiske partier nedlagt i 1982
Kategori:1966 i USA